趙延慶_(萬曆進士)

趙延慶 ， 字彙旋 ， 山西太原府盂縣軍籍 。 明朝政治人物 。 萬曆四十三年 （ 1615年 ） 乙卯科舉人 ， 四十四年 （ 1616年 ） 丙辰科進士 。 萬曆末年 ， 官直隸樂亭縣知縣 ， 調鉅野縣 ， 擢湖廣道御史 。 天啓五年十二月 ， 刑科給事中蘇兆先疏參南京戶部尚書周希聖 、 御史蔣允儀 、 趙延慶 。 得旨 ： 周希聖營入臺班 ， 旋降典史 ， 投身邪黨 ， 躐躋正卿 ； 蔣允儀門戶渠魁 ， 把持察典 ， 雖經例轉 ， 公憤未平 ； 趙延慶調簡行取 ， 奧援通神 ， 激變營軍 ， 流毒善類 ， 都著削籍爲民 ， 當差仍追奪誥命 。 崇禎元年八月 ， 原任御史趙延慶補陝西道御史 ， 巡按四川 。